สรุปภาวะตลาดต่างประเทศ
สรุปภาวะตลาดต่างประเทศประจำวันที่ 9 ก.ค. 2561
10 ก.ค. 2561

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (9 ก.ค.) โดยดัชนีดาวโจนส์ และ S&amp;P 500 ต่างก็ทำสถิติปรับตัวขึ้นแข็งแกร่งสุดในรอบกว่า 1 เดือน โดยได้แรงหนุนจากหุ้นกลุ่มธนาคารที่ดีดตัวขึ้น ก่อนที่ธนาคารรายใหญ่ของสหรัฐจะทยอยเปิดเผยผลประกอบการในสัปดาห์นี้ นอกจากนี้ การพุ่งขึ้นของหุ้นกลุ่มเทคโนโลยีและกลุ่มอุตสาหกรรม รวมทั้งการที่นักลงทุนยังคงขานรับตัวเลขจ้างงานที่แข็งแกร่งของสหรัฐ ยังเป็นอีกปัจจัยที่ช่วยหนุนตลาดหุ้นนิวยอร์กปิดในแดนบวกเช่นกัน
ดัชนีเฉลี่ยอุตสาหกรรมดาวโจนส์ปิดที่ 24,776.59 จุด พุ่งขึ้น 320.11 จุด หรือ +1.31% ดัชนี Nasdaq ปิดที่ 7,756.20 จุด เพิ่มขึ้น 67.81 จุด หรือ +0.88% และดัชนี S&amp;P 500 ปิดที่ 2,784.17 จุด เพิ่มขึ้น 24.35 จุด หรือ +0.88%
 
ตลาดหุ้นยุโรปปิดบวกเมื่อคืนนี้ (9 ก.ค.) ตามทิศทางตลาดหุ้นต่างๆทั่วโลกซึ่งดีดตัวขึ้นขานรับตัวเลขจ้างงานที่แข็งแกร่งเกินคาดของสหรัฐ ขณะเดียวกันนักลงทุนจับตาสถานการณ์การเมืองในอังกฤษอย่างใกล้ชิด หลังจากรัฐมนตรีคนสำคัญของอังกฤษได้ประกาศลาออกจากตำแหน่ง ท่ามกลางความแตกแยกของคณะรัฐมนตรีอังกฤษในประเด็นการแยกตัวออกจากสหภาพยุโรป (Brexit)
ดัชนี Stoxx Europe 600 เพิ่มขึ้น 0.6% ปิดที่ 384.51 จุด
ดัชนี FTSE 100 ตลาดหุ้นลอนดอนปิดที่ 7,687.99 จุด เพิ่มขึ้น 70.29 จุด +0.92% ดัชนี DAX ตลาดหุ้นเยอรมันปิดวันนี้ที่ 12,543.89 จุด เพิ่มขึ้น 47.72 จุด +0.38% และดัชนี CAC-40 ตลาดหุ้นฝรั่งเศสปิดที่ 5,398.11 จุด เพิ่มขึ้น 22.34 จุด +0.42%
 
ตลาดหุ้นลอนดอนปิดบวกเมื่อคืนนี้ (9 ก.ค.) โดยได้แรงหนุนจากเงินปอนด์ที่อ่อนค่าลง หลังจากมีรายงานว่ารัฐมนตรีคนสำคัญของอังกฤษได้ประกาศลาออกจากตำแหน่ง ท่ามกลางความแตกแยกของคณะรัฐมนตรีอังกฤษในประเด็นการแยกตัวออกจากสหภาพยุโรป (Brexit)
ดัชนี FTSE 100 ตลาดหุ้นลอนดอนปิดที่ 7,687.99 จุด เพิ่มขึ้น 70.29 จุด หรือ +0.92%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้นเมื่อคืนนี้เมื่อคืนนี้ (9 ก.ค.) โดยได้แรงหนุนจากการผลิตน้ำมันของลิเบีที่ปรับตัวลดลง รวมทั้งการคาดการณ์ที่ว่า ตลาดน้ำมันจะประสบภาวะตึงตัวหากสหรัฐประกาศคว่ำบาตรอิหร่าน อย่างไรก็ตาม สัญญาน้ำมันดิบขยับขึ้นเพียงเล็กน้อย เนื่องจากการเพิ่มปริมาณการผลิตน้ำมันในสหรัฐยังคงสร้างแรงกดดันต่อตลาด
สัญญาน้ำมันดิบ WTI ส่งมอบเดือนส.ค. ขยับขึ้น 5 เซนต์ ปิดที่ 73.85 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 96 เซนต์ หรือ 1.2% ปิดที่ 78.07 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (9 ก.ค.) เนื่องจากความวิตกกังวลเกี่ยวกับผลกระทบจากสงครามการค้าระหว่างสหรัฐและจีนส่งผลให้นักลงทุนเข้าซื้อทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 3.8 ดอลลาร์ หรือ 0.3% ปิดที่ 1,259.6 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 7 เซนต์ หรือ 0.44% ปิดที่ 16.139 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 4.9 ดอลลาร์ หรือ 0.58% ปิดที่ 853.5 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 7.10 ดอลลาร์ หรือ 0.8% ปิดที่ 954.70 ดอลลาร์/ออนซ์
 
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (9 ก.ค.) เนื่องจากความกังวลเกี่ยวกับทิศทางการเมืองในอังกฤษ หลังจากรัฐมนตรีคนสำคัญของอังกฤษประกาศลาออกจากตำแหน่ง ท่ามกลางความแตกแยกของคณะรัฐมนตรีอังกฤษในประเด็นการแยกตัวออกจากสหภาพยุโรป (Brexit)
เงินปอนด์อ่อนค่าลงเมื่อเทียบกับดอลลาร์สหรัฐ ที่ระดับ 1.3256 ดอลลาร์ จากระดับ 1.3283 ดอลลาร์ ขณะที่ยูโรแข็งค่าขึ้นแตะระดับ 1.1748 ดอลลาร์ จากระดับ 1.1746 ดอลลาร์ และดอลลาร์ออสเตรเลียแข็งค่าขึ้นแตะระดับ 0.7466 ดอลลาร์สหรัฐ จากระดับ 0.7430 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 110.81 เยน จากระดับ 110.68 เยน และแข็งค่าเมื่อเทียบกับฟรังก์สวิส ที่ระดับ 0.9920 ฟรังก์ จากระดับ 0.9900 ฟรังก์
 